**Էդի Ֆալկո** (անգլ.՝ Edie Falco, հուլիսի 5, 1963(1963-07-05)[…], Բրուքլին, Նյու Յորք, Նյու Յորք, ԱՄՆ), ամերիկացի դերասանուհի, որը առավել հայտնի է «Սոպրանո» ֆիլմում Կարմելա Սոպրանոսի և «Քույր Ջեքի» ֆիլմում Ջեքի Փեյթոնի դերերով։ Արժանացել է Երկու «Ոսկե գլոբուս», չորս «Էմմի» և հինգ «ԱՄՆ-ի գիլդիայի կինոդերասանների» մրցանակների։ Ֆալկոն միակ դերասանուհին է, որը Էմմի է շահել ինչպես «դրամատիկ սերիալի լավագույն դերասանուհի», այնպես էլ «կատակերգական սերիալի լավագույն դերասանուհի» անվանակարգում։

Կյանք և կարիերա
---------------

Ֆալկոն ծնվել է Նյու Յորքի Բրուքլին քաղաքում։ Նրա մայրը դերասանուհի Ջուդիթ Անդերսոնն է, հայրը՝ ջազի թմբկահար Ֆրենկ Ֆալկոն։ Հայրը ծագումով իտալա-ամերիկացի է, մայրը՝ շվեդա-ամերիկացի։ Բացի Էդիից, ծնողները ունեին ևս երեք երեխա (Յոզեֆ, Փոլ և Ռութ)։ Նրա պապը՝ արձակագիր, դրամատուրգ և բանաստեղծ Էդվարդ Ֆալկոնն է։ Նա Վիրջինիայի պոլիտեխնիկական համալսարանի պրոֆեսոր է։ Էդին իր մանկությունն անց է կացրել Լոնգ Այլենդի Նորթփորթ և Ուեսթ Իսլիփ քաղաքներում։ Ֆալկոն 1981 թվականին ավարտել է Նորթփորթի ավագ դպրոցը։ Ավարտելուց հետո նա խաղում էր «Իմ գեղեցիկ տիկինը» մյուզիքլում։ Նա հաճախել է դերասանական դասընթացների SUNY Purchase-ում, որտեղ նրա հետ սովորել են նաև ապագա դերասաններ Սթենլի Տուչին և Վինգ Ռեյմսը։ Էդին վերջիններիս հետ մինչ օրս շարունակում է պահպանել ընկերական հարաբերություններ։

Ֆալկոն իր կարիերան սկսել է ութսունականների վերջին և հաջորդ տասնամյակում հիմնականում հանդես է եկել անկախ կինոֆիլմերում, երկրորդ պլանի դերրերով։ Նա «Անխուսափելիության օրենքը» (1992) ֆիլմում դերի համար առաջադրվել է «Անկախ ոգի» մրցանակի «կանացի լավագույն դեր» անվանակարգում, իսկ 1997 թվականին «Կյանքի գինը» կինոնկարում գլխավոր դերի համար արժանացել է Ամերիկայի կինոարվեստի ինստիտուտի մրցանակին։ Հեռուստատեսությունում նրա կարիերան սկվել է «Օրենք և կարգ», «Սպանդի բաժին» և «Օզ բանտ» սերիալներում երկրորդական դերերով, որոնցում նատուրալիստական դերասանական ոճի համար Էդի Ֆալկոն քննադատների կողմից գովասանքի է արժանացել։ 1997 թվականին նա խաղացել է «Ֆարգո» ֆիլմի վրա նկարահանված հեռուստատեսային պիլոտի գլխավոր դերը։

1999 թվականին Ֆալկոն HBO հեռուստաալիքի «Սոպրանոյի տոհմը» սերիալում ստացել է գլխավոր դերը, որը եղել է դերասաի ամենահայտնի դերը։ Սերիալը անսպասելի հաջողության է հասել, իսկ Ֆալկոն իր հերթին հինգ անգամ առաջադրվել է "Էմմի" մրցանակի «Դրամատիկ սերիալում կնոջ լավագույն դեր» անվանակարգում և հաղթել է այն երեք անգամ։ Նա նաև ստացել է երկու «Ոսկե գլոբուս»՝ «հեռուստատեսային դրամատիկ սերիալում կանացի լավագույն դերի համար», և «ԱՄՆ կինոդերասանների գիլդիայի» հինգ մրցանակ։

Սերիալի ավարտից հետո Ֆալկոն որոշում է հրաժարվել սերիալի իր դրամատիկ կերպարից և «Ստուդիո 30» կատագերկական սիթքոմում ստանձնում կոնգրեսականուհու դերը։ Այս դերի համար նա արժանանում «Էմմի» մրցանակի «կատակերգական սերիալի «Լավագույն հյուր դերասանուհի»» անվանակարգում։ 2009-ին նա վերադառնում է կանոնավոր հեռուստատեսային աշխատանքի՝ «Քույր Ջեքի» սև կատակերգության մեջ թմրամոլ բուժքրոջ դերով։ Շարքը արժանացավ քննադատների գովեստի խոսքերին, բայց բացասական արձագանք գտավ բժիշկների շրջանում։ 2010 թվականին Ֆալկոն հաղթել է «Էմմի»-ի «կատակերգական սերիալում կանացի լավագույն դեր» անվանակարգում։ Մրցանակ ստանալիս դերասանուհին համեստորեն հայտարարել է, որ նա զվարճալի չէ։ Նա նաև բազմիցս առաջադրվել է «Ոսկե գլոբուս» և «ԱՄՆ կինոդերասանների գիլդիայի մրցանակ»՝ սերիալում իր դերի համար։ 2011 թվականին Կապույ տերևների տունը բրոդվեյան բեմադրությանը մասնակցությունով առաջադրվել է «Թոնի»-ի «երկրորդ պլանի լավագույն կանացի դեր» անվանակարգում։

Ֆալկոն երբեք ամուսնացած չի եղել։ Նա ունի խորթ որդի և խորթ դուստր (Անդերսոն և Մեյսի), որոնց նա որդեգրել է համապատասխանաբար 2005 և 2008 թվականներին։

Ծանոթագրություններ
------------------

1. 1 2  Internet Movie Database — 1990.
2. 1 2  Internet Broadway Database — 2000.
3. 1 2  *Albert M.* Encyclopædia Britannica
4. ↑
5. ↑  "Edie Falco Biography (1964-)". Retrieved 2010 թ․ օգոստոսի 31.
6. ↑  "Edie Falco Interviewed by Steven Priggé". Արխիվացված from the original on 2012 թ․ հունիսի 4. Retrieved 2010 թ․ օգոստոսի 31.
7. ↑  JESSE GREEN (2004 թ․ նոյեմբերի 7). "Edie Falco, Unmarried to the Mob". Արխիվացված from the original on 2012 թ․ հունիսի 4. Retrieved 2010 թ․ օգոստոսի 31.
8. 1 2 3 4 5  "Edie Falco- Biography". *Yahoo!*. Արխիվացված from the original on 2013 թ․ օգոստոսի 17. Retrieved 2013 թ․ օգոստոսի 6.
9. 1 2 3  "Awards for Edie Falco". *Internet Movie Database*. Արխիվացված from the original on 2013 թ․ օգոստոսի 17. Retrieved 2013 թ․ օգոստոսի 6.
10. ↑  Лариса Саенко (2010 թ․ օգոստոսի 30). "Американская телеакадемия раздала «Эмми» за лучшие телесериалы". РИА Новости. Արխիվացված from the original on 2012 թ․ մարտի 22. Retrieved 2010 թ․ օգոստոսի 30.
11. ↑  "Will the Tonys go bananas for Edie Falco?". *Los Angeles Times*. 2011 թ․ մայիսի 10. Արխիվացված from the original on 2013 թ․ օգոստոսի 17. Retrieved 2013 թ․ օգոստոսի 6.
12. ↑  "Edie Falco: My Kids Look Like Fabio and Chucky!". *People*. 2010 թ․ փետրվարի 9. Արխիվացված from the original on 2013 թ․ օգոստոսի 17. Retrieved 2013 թ․ օգոստոսի 6.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Internet Broadway Database · Internet Movie Database · ԿինոՊոիսկ · Rotten Tomatoes · WikiTree |
|  |
| Բառարաններ և հանրագիտարաններ | Բրիտանիկա · Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 4081124 · BNF: 141761540 · GND: 139636048 · ISNI: 0000000110648984 · LCCN: no2001056828 · NLP: a0000002392674 · NTA: 328308323 · NUKAT: n2008071496 · SUDOC: 109979109 · VIAF: 59293766 · WorldCat VIAF: 59293766 |

 |

 |